stanford-oval/wikipedia huggingface dataset:
Venäjän federaation maatalousministeriö
Ministerit

1999–2009: Aleksei Gordejev
2009-2012: Jelena Skrynnik
2012–2015: Nikolai Fjodorov
2015–2018: Aleksandr Tkatšov
2018–2024: Dmitri Patrušev
2024– Oksana Lut
Aiheesta muualla

Kuvia tai muita tiedostoja aiheesta Venäjän federaation maatalousministeriö Wikimedia Commonsissa
Brendan Morrison

| Brendan Morrison |
| --- | --- |
 Brendan Morrison jäällä vuonna 2012.
Henkilötiedot
Syntynyt: 15. elokuuta 1975 (ikä 49) Pitt Meadows, BC, Kanada
Kansalaisuus:   Kanada
Jääkiekkoilija
Lempinimi:  Mo, B-Mo
Pelipaikka:  keskushyökkääjä
Maila:  vasen
Pituus:  180 cm
Paino:  84 kg
Pelaajaura
Pääsarjaura:  1997–2012
Seurat:  New Jersey Devils HC Pardubice (ČEL) Vancouver Canucks Linköpings HC (SEL) Anaheim Ducks Dallas Stars Washington Capitals Calgary Flames Chicago Blackhawks
NHL-varaus:  39. varaus, 1993 New Jersey Devils
Brendan Morrison (s. 15. elokuuta 1975 Pitt Meadows, Brittiläinen Kolumbia) on uransa päättänyt kanadalainen jääkiekkoilija, joka oli pelipaikaltaan keskushyökkääjä.
Vesku Jokinen

| Vesku Jokinen |
| --- | --- |
 Vesku Jokinen esiintymässä Klamydian kanssa Kuopio Rockcockissa vuonna 2008.
Henkilötiedot
Syntynyt: 17. helmikuuta 1970 (ikä 54) Vaasa
Ammatti:  muusikko
Muusikko
Laulukielet:  suomi
Aktiivisena:  1988–
Tyylilajit:  suomirock, punk
Soittimet:  laulu kitara bassokitara rummut
Yhtyeet:  Klamydia
Levy-yhtiöt:  Kråklund, Usvaputki
  [ Muokkaa Wikidatassa ] [ ohje ]  
Vesa Sakari ”Vesku” Jokinen (s. 17. helmikuuta 1970 Vaasa)[lähde? ] on suomalainen muusikko, joka tunnetaan parhaiten Klamydian ja Kylähullujen laulajana. Klamydian alkuperäiskokoonpanossa Jokinen soitti kitaraa laulamisen ohessa. Hän on myös soittanut bassoa Metuja-yhtyeen vuonna 2008 ilmestyneellä albumilla Hulluus aateloi, vieraillut laulajana Raivopäiden ja Larharyhmän albumeilla, sekä soittanut 1980-luvulla rumpuja hardcore punk-yhtye Treblinkassa. Jokinen on koulutukseltaan toimittaja.
Vuonna 2000 Jokinen julkaisi ensimmäisen sooloalbuminsa Outo kunnia, jolla hän soitti itse kaikki instrumentit, lukuun ottamatta kitarasooloja. Jokisen toinen sooloalbumi Juuret ilmestyi keväällä 2012. Albumi sisälsi rock-tyylisiä sovituksia tunnetuista suomalaisista iskelmistä. Levyllä soitti sitä varten koottu Vesku Jokinen & Sundin pojat -yhtye.
Vuonna 1991 Jokinen perusti Kråklund Records -nimisen levy-yhtiön. Yhtiö keskittyi aluksi vain Klamydian musiikin julkaisuun, mutta alkoi myöhemmin julkaista myös muiden artistien levyjä. Nykyään Kråklund Records on lopettanut toimintansa.
Vesku on myös tehnyt suuremmaksi osaksi kappaleita niin Klamydialle, Kylähulluille, Treblinkalle kuin omalle Outo kunnia -sooloalbumille.
Jokinen oli mukana Vain elämää -sarjan 11. tuotantokaudella vuonna 2020.
Jokinen oli kihloissa keväällä 2018 tapaamansa Minja-nimisen naisen kanssa keväästä 2019 lähtien ja he avioituivat tammikuussa 2023. He erosivat syksyllä 2024. Jokisella on aiemmasta suhteestaan vuonna 2008 syntynyt poika.
Soololevyt

Outo kunnia (2000)
Vesku Jokinen & Sundin pojat: Juuret (25. huhtikuuta 2012)
Vesku Jokinen & Sundin pojat: Lomalla (6. kesäkuuta 2014)
Venäjän federaation liikenneministeriö

| Venäjän federaation  liikenneministeriö Министерство транспорта Российской Федерации |
| --- | --- |

 Ministeriön rakennus Moskovassa.
Perustettu:  1809
Sijainti:  Moskova
Valtio:  Venäjä
Ministeri:  Roman Starovoit
Aiheesta muualla
Sivusto
Venäjän federaation liikenneministeriö (ven. Министерство транспорта Российской Федерации, Ministerstvo transporta Rossijskoi Federatsii) on Venäjän federaation ministeriö.
Ministerit

1990–1996: Vitali Jefimov
1996–1998: Nikolai Tsah
1998–2004: Sergei Frank
2004–2012: Igor Levitin
2012–2018: Maksim Sokolov
2018–2020: Jevgeni Ditrih
2020–2024: Vitali Saveljev
2024– Roman Starovoit
Aiheesta muualla

Kuvia tai muita tiedostoja aiheesta Venäjän federaation liikenneministeriö Wikimedia Commonsissa
Verdun-2:n kantoni

Verdun-2:n kantonin sijainti Meusen departementissa.
Verdun-2 on Ranskassa yksi Meusen departementin kantoneista (yleisneuvoston vaalipiiri). Se käsittää Bellerayn, Belrupt-en-Verdunoisin, Dugny-sur-Meusen ja Haudainvillen kunnat sekä osan Verdunin kaupungista. Kantonin alueella asui vuoden 2015 alussa 10 868 ihmistä. Verdun-2:n kantonin keskustoimisto on Verdunin kaupungissa.
Vesla Vetlesen

| Vesla Vetlesen> Norjan kehitysapuministeri |
| --- | --- |
 Brundtlandin II hallitus 9. toukokuuta 1986 – 13. kesäkuuta 1988  
Edeltäjä:  Reidun Brusletten
Seuraaja:  Kirsti Kolle Grøndahl
Henkilötiedot
Syntynyt: 19. lokakuuta 1930 Farsund, Norja
Kuollut: 21. elokuuta 2024 (93 vuotta)
Tiedot
Puolue:  Työväenpuolue
Vesla Vetlesen (19. lokakuuta 1930 Farsund – 21. elokuuta 2024) oli norjalainen työväenpuolueen poliitikko. Hän toimi Norjan kehitysapuministerinä 1986–1988. Koulutukseltaan hän oli tekstiilisuunnittelija.
Aiheesta muualla

Vesla Vetlesen Norjan suurkäräjien verkkosivuilla (norjaksi)
Verneri Veistäjä

Veijo Verneri Veistäjä (vuoteen 1947 Vesterdahl; 12. helmikuuta 1913 Sortavala – 6. helmikuuta 1968 merellä Turun edustalla) oli suomalainen teatterihistorioitsija ja filosofian kandidaatti. Hän oli Teatterijärjestöjen keskusliiton toiminnanjohtaja 1949–1951, asiamies vuodesta 1955, Teatteri-lehden päätoimittaja 1945–1951, Helsingin Kansanteatteri-Työväenteatterin pääjohtaja 1951–1955. Hän hoiti myös monia luottamustoimia.
Ollessaan matkalla Tukholmasta Turkuun Veistäjä katosi matkustajalaiva Ilmattarelta aamulla 6. helmikuuta 1968 hieman ennen Turun satamaan saapumista. Hänen ruumiinsa löydettiin merestä satama-alueelta jäälohkareiden seasta 29. maaliskuuta. Hänen todettiin kuolleen hukkumalla.
Veistäjän vanhemmat olivat Albert Verneri Vesterdahl ja Karin Teresia Rundqvist. Hänen veljensä oli kulttuuritoimittaja Olavi Veistäjä.
Julkaisuja

Teatterimme ja nykyhetki III: Suomen näyttämötaiteen vuosikirja 1946–47 (toimite), Suomen teatterijärjestöjen keskusliiton julkaisuja 3, 1947
Teatterin maailma: Maamme teatterit ja niiden taiteilijat, Tammi 1950
Kasvot naamion takana: Kuvauksia näyttelijöistä omissa oloissaan, Tammi 1953
Viipurin ja muun Suomen teatteri, Tammi 1957
Kotkan teatterit ja näyttämöt, Kotkan kaupunginteatteri 1958
Venäjän federaation kommunistinen puolue

| Venäjän federaation kommunistinen puolue> Коммунистическая Партия Российской Федерации |
| --- | --- |
  
  
  
Perustettu:  14. helmikuuta 1993
Pääsihteeri:  Gennadi Zjuganov
Johto:   Ivan Melnikov 
Ideologia:   kommunismi  marxismi-leninismi  stalinismi  nationalismi  sosialismi  antikapitalismi  sosiaalikonservatismi 
Poliittinen kirjo:  epäselvä
Toimisto:   Moskova, Venäjä
Osoite:  Olkhovskaja Ulitsa 13, 105066 Moskova
Äänenkannattaja:  Pravda
Jäsenmäärä:  162 173 (2015)
Värit:       punainen
Liittoneuvosto:  4 / 170
Valtioduuma:  57 / 450 (2021)
Alueparlamentit:  449 / 3 982
Kansainväliset jäsenyydet:  IMCW
Nuorisojärjestö:  Komsomol
Kotisivu:  www.kprf.ru
Infobox OKNimi-testi OK: 
Venäjän federaation kommunistinen puolue (ven. Коммунистическая партия Российской Федерации, lyh. КПРФ; Kommunistitšeskaja partija Rossijskoi Federatsii, KPRF) on venäläinen puolue, jonka perusti helmikuussa 1993 kielletyn Neuvostoliiton kommunistisen puolueen vahvin ryhmä. Puolue korostaa ainutlaatuista venäläistä erikoisluonnettaan painottaessaan  isänmaallisuuden ja nationalismin merkitystä marxismi-leninismin lisäksi. KPRF:n johtaja (1. sihteeri) on Gennadi Zjuganov.
Puolueen ilmoittama tavoite on perustaa uusi modernisoitu versio sosialismista Venäjällä. Välittömiä tavoitteita ovat olleet luonnonvarojen, maatalouden ja suurteollisuuden kansallistaminen sekatalouden kehyksessä niin, että pienten ja keskikokoisten yritysten kasvu on mahdollista yksityisellä sektorilla.
KPRF:n suurin kannattajakunta on vanhukset ja puolue menettää tämän kautta kannattajia.selvennä
Neuvostonostalgia on vaikuttanut sen kannatukseen.
Vaalimenestys

KPRF kasvatti kannatustaan tasaisesti perustamisestaan lähtien, mutta hävisi pahasti vuoden 2003 vaaleissa ja sai vain 51 paikkaa 450:stä duumassa. Pahimmin sen kanssa kannatuksesta kilpailee Oikeudenmukainen Venäjä. Vahvinta KPRF:n tukialuetta ovat Etelä-Venäjän maaseutu, ns. punavyö, ja pienet kaupungit Moskovan ympärillä.
Duuman vaalit
| Vuosi | Ääniosuus | Paikkamäärä |
| --- | --- | --- |
| 1993 | 12,4 % | 65 / 450  |
| 1995 | 22,3 % | 157 / 450  |
| 1999 | 24,3 % | 113 / 450  |
| 2003 | 12,6 % | 52 / 450  |
| 2007 | 11,6 % | 57 / 450  |
| 2011 | 19,2 % | 92 / 450  |
| 2016 | 13,4 % | 42 / 450  |
Presidentinvaalit
| Vuosi | Ehdokas | Ääniosuus |
| --- | --- | --- |
| 1996 | Gennadi Zjuganov | 32,0 % (toinen kierros: 40,3 %) |
| 2000 | Gennadi Zjuganov | 29,2 % |
| 2004 | Nikolai Haritonov | 13,7 % |
| 2008 | Gennadi Zjuganov | 17,8 % |
| 2012 | Gennadi Zjuganov | 17,2 % |
| 2018 | Pavel Grudinin | 11,8 % |
| 2024 | Nikolai Haritonov | 4,37 % |
Aiheesta muualla

Venäjän federaation kommunistinen puolue (venäjäksi, englanniksi, espanjaksi)
Kuvia tai muita tiedostoja aiheesta Venäjän federaation kommunistinen puolue Wikimedia Commonsissa
Venäjän federaation kulttuuriministeriö

| Venäjän federaation kulttuuriministeriö Министерство культуры Российской Федерации |
| --- | --- |

 Ministeriön rakennus Moskovassa.
Perustettu:  2008
Sijainti:  Moskova
Valtio:  Venäjä
Ministeri:  Olga Ljubimova
Aiheesta muualla
Sivusto
Venäjän federaation kulttuuriministeriö (ven. Министерство культуры Российской Федерации, Ministerstvo kultury Rossijskoi Federatsii) on Venäjän federaation ministeriö.
Ministerit

2008–2012: Aleksandr Avdejev
2012–2020: Vladimir Medinski
2020– Olga Ljubimova
Aiheesta muualla

Kuvia tai muita tiedostoja aiheesta Venäjän federaation kulttuuriministeriö Wikimedia Commonsissa
Chenangon piirikunta

Chenangon piirikunta (engl. Chenango County) on Yhdysvaltojen New Yorkin osavaltiossa sijaitseva piirikunta. Sen väkiluku oli 47 207 vuonna 2019. Piirikunnan hallintokeskus on Norwichin kaupunki. Piirikunta on perustettu 15. maaliskuuta 1798.
Aiheesta muualla

Kuvia tai muita tiedostoja aiheesta Chenangon piirikunta Wikimedia Commonsissa
Verdunin sopimus

Kartta frankkien valtakunnasta laajimmillaan. Vuoden 843 jako nähtävissä.
Verdunin sopimus solmittiin Kaarle Suuren pojan Ludvig Hurskaan kuoleman jälkeen vuonna 843 Kaarlen pojanpoikien kesken. Sopimuksessa frankkien valtakunta jaettiin kolmeen osaan. Kaarle Kaljupää sai länsiosan, Lothar keskiosan ja Ludvig Saksalainen itäosan.
Ludvig Hurskaan kuoleman jälkeen vuonna 840 keisariksi nousi Lothar. Tätä eivät nuoremmat veljet Ludvig ja Kaarle hyväksyneet vaan aloittivat sodan saadakseen perintömaansa itsenäisiksi. Osapuolet kävivät 841 Fontenayn taistelun Loirejoen keskivaiheilla. Verisessä yhteenotossa Lothar jäi alakynteen. Nuorempien veljesten joukot vannoivat Strasbourgissa liittovalan (romaanisella ja germaanisella murteella), jonka jälkeen Lothar voitiin pakottaa Verdunissa valtakunnan jakamiseen.
Sopimuksen mukaan Ludvig sai valtakunnan Reinin itäpuoliset alueet (tulevan Saksan), Kaarle sai valtakunnan länsiosan (tulevan Ranskan) ja Lothar sai keisarin arvon sekä Italian, Provencen, Burgundin, Lothringenin ja Friisian. Lotharin alue siis ulottui nykyisiin Alankomaihin saakka.
Aiheesta muualla

Kuvia tai muita tiedostoja aiheesta Verdunin sopimus Wikimedia Commonsissa
Casimir Gnanadickam

Casimir Gnanadickam (25. huhtikuuta 1925 Suranam – 10. marraskuuta 1993) oli intialainen roomalaiskatolinen arkkipiispa ja jesuiitta. Hänet vihittiin papiksi 28. heinäkuuta 1957 ja nimitettiin Madurain arkkihiippakunnan johtoon 3. joulukuuta 1984. Piispaksi vihkiminen seurasi 16. kesäkuuta 1985. Pääkonsekraattorina toimi Justin Diraviam, jota avustivat Anthony Rayappa Arulappa ja Thomas Fernando.
Gnanadickam sai 26. tammikuuta 1987 nimityksen Madras and Mylaporen arkkipiispaksi, jona hän toimi, kunnes kuoli 68-vuotiaana virassa.
Vanhajoki

| Vanhajoki (Puolanka, Vaala) |
| --- | --- |
 Joki yhdystie 8832:n sillalta ylävirtaan.
Alkulähde:  Iso-Laamanen, Puolanka
Laskupaikka:  Kaihlanen, Vaala
Maat:  Suomi
Pituus:  20 km
Alkulähteen korkeus:  149,6 m
Vanhajoki on Oulujoen vesistöalueeseen kuuluva parikymmentä kilometriä pitkä joki, joka lähtee Puolangan Iso-Laamasesta ja laskee Vaalan Kaihlasen kautta Oulujärveen. Joki seurailee yhdystie 8832:sta, joka ylittää sen kahdesti, ylävirran puolella Vaalan Aittoselässä Jaalangasta seitsemisen kilometriä pohjoiseen ja siitä puolitoista kilometriä etelään toisen kerran. Aittoselästä kaakkoon joessa on Matkalampi-niminen laajentuma ja Aittoselän sillasta puolisen kilometriä luoteeseen pienempi Puntarilampi. Jokivarsi on aivan loppuosaa lukuun ottamatta asumaton.
VTsIOM

Logo (venäjäksi).
VTsIOM (ven. Всероссийский центр изучения общественного мнения, lyh. ВЦИОМ) on valtiollinen, Venäjän federaation täysin omistama, juridisesti osakeyhtiönä (OAO) toimiva tutkimuslaitos, joka tekee mielipidetiedustelujen lisäksi myös muita sosiologisia tutkimuksia ja markkinatutkimuksia Venäjällä. VTsIOM:n päätoimipiste on Moskovassa. Tutkimuslaitosta pidetään vahvasti valtiojohtoon sidoksissa olevana; tutkimuslaitoksen johtokunnassa istuu myös Venäjän presidentinhallinnon edustaja. Laitos on yksi tunnetuimpia venäläisen henkisen ilmaston mittaajista; suuri osa mielipidetiedustelujen tuloksista julkaistaan VTsIOM:in lehdistötiedotteina.
Historiaa

Tutkimuslaitos on kehittynyt vuonna 1987 käynnistetystä, alkujaan koko Neuvostoliiton kattaneesta valtiolliseen mielipiteiden tutkimuslaitoksesta. Tämän laitoksen tutkijat perustivat valtiojohdosta riippumattomamman Levada-keskuksen, joka nimettiin aluksi VTsIOM-A:ksi, mutta sittemmin nimettiin uutta keskusta vetäneen, VTsIOM:n entisen johtajan professori Juri Levadan mukaan.
Luettelo VTsIOM:n johtajista:
1987–1992: Tatjana Zaslavskaja (ven. Татьяна Заславская)
1992–2003: Juri Levada (ven. Юрий Левада)
2003–(nykyinen) Valeri Fedorov (ven. Валерий Федоров)
Aiheesta muualla

VTsIOM (englanniksi, venäjäksi)
Venäjän federaation oikeusministeriö

| Venäjän federaation oikeusministeriö Министе́рство юсти́ции Росси́йской Федера́ции |
| --- | --- |

Perustettu:  1991
Edeltävät ministeriöt:   Oikeuskollegio (1717-1802)  Venäjän keisarikunnan oikeusministeriö (1802–1917)  Venäjän SFNT:n oikeusasiain kansankomissariaatti (1917–1946)  Venäjän SFNT:n oikeusministeriö (1946–1963–1970–1991) 
Sijainti:  Moskova
Valtio:  Venäjä
Ministeri:  Konstantin Tšuitšenko
Alaisvirastot:   Liittovaltion vankeinhoitolaitos  Liittovaltion ulosottomiespalvelu 
Aiheesta muualla
Sivusto
Venäjän federaation oikeusministeriö (ven. Министерство юстиции Российской Федерации, Ministerstvo justitsii Rossijskoi Federatsii) on Venäjän federaation ministeriö.
Ministerit

1991–1993: Nikolai Fjodorov
1993–1994: Juri Kalmykov
1995–1997: Valentin Kovaljov
1997–1998: Sergei Stepašin
1998-1999: Pavel Krašeninnikov
1999–2006: Juri Tšaika
2006–2008: Vladimir Ustinov
2008–2020: Aleksandr Konovalov
2020– Konstantin Tšuitšenko
Aiheesta muualla

Kuvia tai muita tiedostoja aiheesta Venäjän federaation oikeusministeriö Wikimedia Commonsissa
Vanhajärvi

Vanhajärvi on kuivatettu järvi Urjalassa Pirkanmaalla. Järven kuivaus saatiin päätökseen 1930-luvulla. Entinen järvi kuuluu Kolkanjoen–Kokonjoen valuma-alueeseen. Aiemmin se on muodostanut leventymän Urjalan Rutajärveen idästä laskevassa Kolkanjoessa eli Vanhajoessa eli Kokonjoessa, joka muodostaa Urjalan ja Forssan rajalla sijaitsevan Kokonjärven lasku-uoman.
Pohjoisesta Vanhajärveen on laskenut Uutisjärvi, joka on kuivatettu jo aiemmin.
Verdi Note dell’Antoniano

Verdi Note dell’Antoniano on italialainen kuoro, joka on perustettu vuonna 1989. Vuosien aikana kuoro on laulanut yhdessä useiden ammattilaulajien kanssa, julkaissut useampia levyjä ja esiintynyt useissa televisio-ohjelmissa.
Kuoro perustettiin, kun haluttiin luoda uusi kuoro sellaisille nuorille, jotka olivat jo liian vanhoja laulaakseen Antonianon instituutin lapsikuorossa Piccolo Coro dell’Antoniano, mutta halusivat jatkaa laulamisharrastusta. Nykyisin Verdi Note dell’Antoniano on kaikille 12-vuotiaille ja sitä vanhemmille avoin kuoro.
Kuoron ensimmäisenä johtajana toimi Paolo Zavallone. Hän teki yhteistyötä myös Mariele Ventren kanssa, joka johti samaan aikaan lapsikuoroa Piccolo Coro dell’Antoniano. Sittemmin kuoron johtajana on toiminut Sabrina Simoni, mutta hän kuitenkin jätti tämän tehtävänsä, koska hän johti myös Piccolo Coro dell’Antonianoa Mariele Ventren kuoltua 1995 ja halusi keskittyä täysin siihen tehtäväänsä. Nykyisin kuoron johtajana on toiminut Stefano Nanni. Vuodesta 2016 lähtien kuoron taiteellisena johtajana on toiminut Fabiola Ricci. Nanni ja Ricci ovat tehneet lisäksi yhteistyötä Sara Casalin ja Alessio Zinin kanssa, jotka ovat Mariele Ventren entisiä oppilaita.
Cashmir

Cashmir oli keravalainen rockyhtye, joka oli koossa 1990-luvulta aina vuosituhannen vaihteeseen asti, minkä jälkeen se on pitänyt hiljaiseloa. Yhtyeen jäsenet olivat laulaja Pekka Heino, rumpali Löysä Johansson (joka on sittemmin soittanut myös Jani Wickholmin taustayhtyeessä), kitaristi Jani Eskelinen, basisti Toni Pohjonen ja kosketinsoittaja Tomppa Nikulainen. Yhtyeen kappaleita ovat mm. Suurella Sydämellä -kisan voittanut ”Marvel” sekä ”Mindless Time” ja ”Streets of Common People”. Yhtye julkaisi Atominus Records -levy-yhtiön kautta yhden pitkäsoiton, vuonna 1997 ilmestyneen Cashmirin.
Verduno

| Verduno |
| --- | --- |

 Verduno
 Koordinaatit: 44°40′N, 7°56′E 
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  7,16  km²
Korkeus:  381 m
Väkiluku (2013):  569 
 – Väestötiheys:  79  as./km²
Postinumero:  12060
 
 Kunnan kotisivut 
Infobox OKVirheellinen NIMI-arvo: 
Verduno on kunta Italiassa Piemonten alueella olevassa Cuneon maakunnassa. Kunnan nimi tulee kelttiläisestä sanasta verd, joka tarkoittaa vihreää. Arkeologiset löydöt ovat osoittaneet, että seudulla on ollut asutusta roomalaisten aikaan.
Kunnasta osa kuuluu baroloviinin tuotantoalueeseen.
Buffalo Bill Cody: The Man behind the Legend

| Buffalo Bill Cody: The Man Behind the Legend |
| --- | --- |

Alkuperäisteos
Kirjailija:  Robert A. Carter
Kustantaja:  Diane Publishing Company
Julkaistu:  2002
Löydä lisää kirjojaKirjallisuuden teemasivulta
Buffalo Bill Cody: The Man Behind the Legend on Buffalo Billin elämästä kertova kirja. Sen on kirjoittanut Robert A. Carter. Kirja on julkaistiin maaliskuussa 2002 eikä kirjaa ole suomennettu.
Sisällysluettelo

Preface.
Acknowledgments.
Introduction: "Where Council Fires Gleamed".
The Cody (or Was It Coady?) Family Tree.
"The Youngest Indian Slayer on the Plains".
The Dark Side of "Manifest Destiny".
"The Swift Phantom of the Desert".
From Horse Thief to Cavalry Scout.
Cody Takes a Shot at Domestic Life.
Scouting with Sheridan.
The Battle of Summit Springs.
"Buffalo Bill, The King of Border Men".
More Fame--and the Medal of Honor.
Triumph--and Tragedy.
"More Like Fiction than Reality".
"The Vastly Enlarged and Reorganized Wild West".
"Purely and Distinctively American".
Crossing the "Big Water".
The Last of the Indian Wars.
"A Congress of Rough Riders".
"On the Threshold of 1900".
The Old Scout on "His Native Heath".
"The Man Who Broke My Heart".
Epilogue: The Legacy.
Source Notes.
Bibliography.
Index.
Bouremin piiri

| Bouremin piiri Cercle de Bourem |
| --- | --- |
 Bouremin piiri Malin kartalla.
Valtio:  Mali
Alue:  Gaon alue
Hallinto:  
 – hallinnollinen keskus:  Bourem
Pinta-ala:  42 000 km²
Väkiluku (2009):  116 400
Bouremin piiri (ransk. Cercle de Bourem) on hallintoalue Gaon alueella Malissa. Sen hallinnollinen keskus on Bourem. Piirin pinta-ala on 42 000 neliökilometriä. Asukkaita on 116 400 henkeä (vuonna 2009).
Maantiede ja ilmasto

Bouremin piiri muodostaa 24,6 % Gaon alueen pinta-alasta. Se rajoittuu kaakossa Gaon piiriin, lounaassa Timbuktun alueen Gourma-Rharousin ja lännessä Timbuktun piireihin sekä pohjoisessa Kidalin alueen Tessalitin ja Kidalin piireihin.
Seutu on pinnanmuodostukseltaan etupäässä tasankoa. Hiekka muodostaa dyynejä ja paikoitellen kohoaa kalliorinteitä. Piirin eteläosassa virtaa Nigerjoki. Tilemsin laaksossa on suuri fosfaattiesiintymä.
Piiri kuuluu pääosin Sahelin vyöhykkeeseen. Pohjoisin osa on Saharan autiomaata. Ilmasto on hyvin kuiva ja kuuma. Vuotuinen sademäärä on noin 100 millimetriä. Kasvillisuus koostuu etupäässä heinäkasveista ja pensaista.
Hallinnollinen jako ja asutus

Bourem kuului vuoteen 1937 saakka Timbuktun ja sen jälkeen Gaon piiriin. Bouremin piiri on perustettu vuonna 1960.
Piiriin kuuluu Bouremin kaupunkikunta ja neljä maalaiskuntaa: Bamba, Taboye, Tarkint ja Téméra. Kaupunginosia, kyliä ja nomadiryhmiä on yhteensä 114. Kaupunkiväestön osuus on 23,6 %.
Asukkaista 70 % on Nigerjoen varrella kiinteissä asutuksissa eläviä songhaita. Lisäksi on maureja, tuaregeja, belloja ja bozoja, jotka viettävät osin nomadielämää. Vallitseva uskonto on islam. Lisäksi on jonkin verran kristittyjä.
Liikenne ja elinkeinot

Bouremin kautta kulkee Gaosta Kidaliin johtava maantie, josta haarautuu Bamban kautta kulkeva tie Timbuktuun. Teiden kunto on heikko ja ajoneuvoja on vähän. Nigerillä on korkean veden aikaan jokiliikennettä. Bouremissa on käyttämätön lentokenttä.
Seudun pääelinkeinot ovat maanviljely sekä laiduntamiseen ja paimentolaisuuteen perustuva karjanhoito. Tärkeimmät viljelyskasvit ovat riisi, durra, tupakka ja vihannekset. Kotieläimiä ovat vuohet, lampaat, naudat, aasit, kamelit, hevoset ja siipikarja. Lisäksi harjoitetaan kalastusta, kaupankäyntiä ja käsityöammatteja. Tilemsin fosfaattiesiintymän hyödyntäminen on lakannut investointien puutteen ja alueen levottomuuksien takia.
Palvelut

Piirissä toimii 46 alakoulua ja kahdeksan yläkoulua, yhdeksän koulutus- ja kehittämiskeskusta (CED), 11 koraanikoulua ja naisten oppimiskeskus. Terveyspalvelut käsittävät piirin poliklinikan, 28 kunnallista terveyskeskusta ja kaksi varuskuntasairaalaa (vuonna 2011). Puhtaan juomaveden piirissä on 59 % kiinteästi asuvista ja 15 % nomadeista.
Matkailu

Piirissä on useita historiallisia ja luonnonnähtävyyksiä. Matkailu on täysin kehittymätöntä eikä majoituspalveluita ole.
Charles Woodson

| Charles Woodson |
| --- | --- |

Henkilötiedot
Syntynyt: 7. lokakuuta 1976 (ikä 48) Sebring, Ohio
Kansalaisuus:   Yhdysvallat
Amerikkalaisen jalkapallon pelaaja
Pituus:  185 cm
Paino:  95 kg
Pelipaikka:  takapuolustaja / kulmapuolustaja
Pelaajaura
Seurat:  Oakland Raiders   Green Bay Packers
NFL-varaus:  4. varaus, 1998 Oakland Raiders
Pääsarjaura:  1998–2015
Hall of Fame:  2021
Charles Woodson (s. 7. lokakuuta 1976 Sebring, Ohio) on yhdysvaltalainen amerikkalaisen jalkapallon pelaaja, pelipaikaltaan takapuolustaja ja aiemmin kulmapuolustaja. Hän pelasi 18 kautta NFL-liigassa edustaen Oakland Raidersia ja Green Bay Packersia. Woodsonia pidetään yhtenä lajin historia parhaimmista puolustuksen takakentän pelaajista.
Woodson on vuoden 1997 Heisman Trophy -voittaja. Hän on ainoa palkinnon voittanut puolustava pelaaja, vaikka tosin pelasi Michiganin yliopistossa myös potkunpalauttajana sekä ajoittain laitahyökkääjänä.
NFL-ura

Oakland Raiders varasi Woodsonin vuoden 1998 NFL:n varaustilaisuudessa ensimmäisellä kierroksella, tilaisuuden neljäntenä pelaajana. Hän pelasi Oaklandissa vuoteen 2005 saakka, kunnes teki vapaana agenttina rahakkaan sopimuksen Green Bay Packersin kanssa.
Packersissä pelatessaan Woodson voitti Super Bowlin kaudella 2010. Kaudeksi 2013 hän palasi takaisin Oaklandiin, ja teki Raidersin kanssa yksivuotisen sopimuksen. Hän jatkoi uraansa Oaklandissa vielä kauden 2015 loppuun.
Woodson valittiin urallaan yhdeksän kertaa NFL:n tähdistöotteluun Pro Bowliin ja kolmesti liigan All Pro -tähdistökentälliseen.
Muuta

Woodson oli suositun NCAA Football -pelisarjan NCAA Football 99 -version kannessa.
Aiheesta muualla

Kuvia tai muita tiedostoja aiheesta Charles Woodson Wikimedia Commonsissa